શ્રીનગર: શ્રીનગરના એરપોર્ટ પર આજે સવારે લશ્કરના એક જવાનને પોલીસે બે જીવતા ગ્રેનેડ લઈને જતો ઝડપી પાડ્યો હતો. આ જવાન દિલ્હી જવા માટે ફ્લાઈટ પકડનાર હતો ત્યારે તેની પાસેથી બે ગ્રેનેડ મળી આવતાં તાત્કાલિક તેની ધરપકડ કરવામાં આવી હતી. શ્રીનગર એરપોર્ટ પર ચેકિંગ દરમિયાન તેના લગેજમાંથી બે જીવતા ગ્રેનેડ મળ્યા હતા. આ જવાન વાસ્તવિક અંકુશરેખા (એલઓસી) નજીક ઉરી સેક્ટરમાં તહેનાત હતો. પોલીસને મળેલી માહિતી અનુસાર આ જવાન દિલ્હી માટેની ફ્લાઈટમાં જવાનો હતો અને તેની બેગના ચેકિંગ દરમિયાન બે ગ્રેનેડ મળી આવ્યા હતા. પાછળથી સત્તાવાળાઓએ તેની તાત્કાલિક ધરપકડ કરી હતી.